សាកលវិទ្យាល័យGottingen

សាកលវិទ្យាល័យគ៊ូធីងឹងឈ្មោះជាផ្លូវការគឺ សាកលវិទ្យាល័យ Georg August of Göttingen ជាទូទៅគេហៅថា ( Georgia Augusta ) គឺជា សាកលវិទ្យាល័យស្រាវជ្រាវសាធារណៈ មួយនៅក្នុងទីក្រុង Göttingen រដ្ឋ Lower Saxony ប្រទេសអាល្លឺម៉ង់។ បានបង្កើតឡើងក្នុងឆ្នាំ ១៧៣៤ ដោយ George II ស្តេចនៃចក្រភពអង់គ្លេស និង ជាអ្នកបោះឆ្នោត Hanover វាបានចាប់ផ្តើមការណែនាំអោយស្គាល់នៅឆ្នាំ ១៧៣៧ ហើយត្រូវបានទទួលស្គាល់ថាជាសាកលវិទ្យាល័យចំណាស់ជាងគេនៅ Lower Saxony ។

ដោយទទួលស្គាល់ពីសារៈសំខាន់ជាប្រវត្តិសាស្ត្រ និងប្រពៃណីរបស់វា សាកលវិទ្យាល័យមានទំនាក់ទំនងជាមួយអ្នកឈ្នះរង្វាន់ណូបែលចំនួន 47 ដោយការរាប់ផ្ទាល់ខ្លួនរបស់វា។ "Nobel Prize Laureates from Göttingen: The Göttingen Nobel Prize Wonder".  ពីមុនត្រូវបានគាំទ្រដោយ គំនិតផ្តួចផ្តើមឧត្តមភាពនៃសាកលវិទ្យាល័យអាល្លឺម៉ង់ សាកលវិទ្យាល័យគ៊ូធីងឹងគឺជាសមាជិកនៃ ក្រុម U15 នៃសាកលវិទ្យាល័យស្រាវជ្រាវធំៗរបស់អាល្លឺម៉ង់ ដោយគូសបង្ហាញ់និងបញ្ជាក់ពីទម្រង់ស្រាវជ្រាវដ៏រឹងមាំរបស់វា។ វាក៏ជាផ្នែកមួយនៃបណ្តាញសិក្សាអន្តរជាតិ និងអឺរ៉ុបល្បីៗដូចជា The Guild សម្ព័ន្ធ ENLIGHT និងបណ្តាញ Hekksagon ផងដែរ។ សាកលវិទ្យាល័យរក្សាកិច្ចសហការយ៉ាងជិតស្និទ្ធជាមួយស្ថាប័នស្រាវជ្រាវឈានមុខគេដែលមានមូលដ្ឋាននៅគ៊ូធីងឹងដូចជា Max Planck Society សមាគម Leibniz សមាគម Fraunhofer និង សមាគម Helmholtz ។ ជាមួយនឹងការប្រមូលផ្តុំចំណេះវិជ្ចាយ៉ាងទូលំទូលាយរបស់ខ្លួន បណ្ណាល័យរដ្ឋ និងសាកលវិទ្យាល័យ Göttingen ឈរនៅក្នុងចំណោមបណ្ណាល័យដ៏ធំបំផុតរបស់ប្រទេសអាល្លឺម៉ង់។